Калегі Тамары Васільеўны Натаравай гавораць: “Кожныя заняткі гэтага педагога з’яўляюцца ўзорна-паказальнымі, бо яна цалкам аддае сябе любімай рабоце, якой прысвяціла амаль усё жыццё”. Заўсёды падцягнутая, энергічная, актыўная, мэтанакіраваная… Тамара Васільеўна, якая нядаўна адзначыла 70-гадовы юбілей, прызнаецца, што ідзе на працу як на свята, бо атрымлівае ад яе вялікае душэўнае задавальненне.